Diari Oficial de la Generalitat Valenciana


Sumari del DOGV 5460, del 28-02-2007 (2007/2412)

ORDE de 15 de febrer de 2007, de la Conselleria de Justícia, Interior i Administracions Públiques, per la qual s'aprova la creació i classificació del lloc de tresoreria i dels llocs de secretaria i intervenció en classe primera del Consorci per al desenvolupament de la Televisió Digital Terrestre (TDT) Local Pública de la Demarcació de Torrent.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5460

Data del DOGV
:   28-02-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/2412


Data del document
:   15-02-2007

Organisme emissor
:   Conselleria de Justícia, Interior i Administracions Públiques

Tipus de document
:   Ordre

Descriptors 

:   * professió administrativa
    * comptable
    * administració local
    * concurs administratiu

El Plenari del Consorci per al desenvolupament de la Televisió Digital Terrestre (TDT) Local Pública de la Demarcació de Torrent, en sessions celebrades els dies 17 de novembre de 2006 i 26 de gener de 2007, va adoptar l'acord de creació dels llocs de secretaria i intervenció i la seua classificació en secretaria i intervenció de classe primera, respectivament.  
Vist el que disposa l'article 2 del Reial Decret 1732/1994, de 29 de juliol, en l'apartat a) del qual disposa que les secretaries de classe primera estan reservades a funcionaris pertanyents a la subescala de secretaria, categoria superior; en l'apartat d) que les intervencions de classe primera estan reservades a funcionaris pertanyents a la subescala d'intervenció tresoreria, categoria superior, sense perjuí del que establixen la disposició transitòria primera 2 e) del Reial Decret 1174/1987, de 18 de setembre, i l'apartat f), que en les corporacions locals amb secretaria de classe primera hi haurà un lloc de treball denominat tresoreria, reservat a funcionaris pertanyents a la subescala d'intervenció tresoreria, sense perjuí del que preveu l'apartat 2 f) de la disposició transitòria primera del Reial Decret 1174/1987, de 18 de setembre.  
Per tant, i en ús de les competències atribuïdes pels articles 2.2 a) i 4 del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Valenciana Relatives als Funcionaris d'Administració Local amb Habilitació de Caràcter Nacional,  
ORDENE  
Primer  
Crear i classificar el lloc de treball de secretaria del Consorci per al desenvolupament de la Televisió Digital Terrestre (TDT) Local Pública de la Demarcació de Torrent en secretaria de classe primera, i este queda reservat a funcionaris pertanyents a la subescala de secretaria, categoria superior.  
Segon  
Crear i classificar el lloc de treball d'intervenció del Consorci per al desenvolupament de la Televisió Digital Terrestre (TDT) Local Pública de la Demarcació de Torrent en intervenció de classe primera, i este queda reservat a funcionaris pertanyents a la subescala d'intervenció, categoria superior, sense perjuí del previst en la disposició transitòria primera 2 e) del Reial Decret 1174/1987, de 18 de setembre.  
Tercer  
Crear i classificar el lloc de tresoreria del Consorci per al desenvolupament de la Televisió Digital Terrestre (TDT) Local Pública de la Demarcació de Torrent i la seua provisió està reservada a funcionaris d'administració local amb habilitació de caràcter nacional de la subescala d'intervenció tresoreria, sense perjuí del que preveu l'apartat 2 f) de la disposició transitòria primera del Reial Decret 1174/1987, de 18 de setembre.  
Contra esta orde es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà al de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 15 de febrer de 2007  
El conseller de Justícia, Interior i Administracions Públiques,  
MIGUEL PERALTA VIÑES